EkBass/fiwiki-20250220-pages-articles huggingface dataset:
Martin Balsam

Martin Henry Balsam (4. marraskuuta 1919 Bronx, New York, Yhdysvallat – 13. helmikuuta 1996 Rooma, Italia) oli yhdysvaltalainen näyttelijä ja Oscar- voittaja. Hän opiskeli draamaa New Schoolissa, New Yorkissa ja suoritti asepalveluksensa ilmavoimissa. Hän perusti Actors Studion yhdessä Elia Kazanin ja Lee Strasbergin kanssa vuonna 1947. Balsam tunnetaan muun muassa elokuvista Tyydyttämättömät (1964), Narri tuhannesta (1965), Summer Wishes, Winter Dreams (1973), Pelham 1-2-3 kaapattu (1974), Presidentin miehet (1976) ja Entebben taistelu (1977). Muita elokuvia muun muassa Psyko, (1960) Cape Fear (1990) ja Väkivallan vihollinen 3 (1985). == Palkinnot == *Parhaan miessivuosan Oscar- palkinto (1966) *Golden Laurel (1966) *NBR Award (1964) === Ehdokkuudet === *Emmy-palkinto (1977) *Bafta-palkinto (1976, 1977) *Golden Globe (1974) == Yksityiselämä == Balsam oli naimisissa kolme kertaa, Pearl Sommerin, Joyce Van Pattenin ja kuolemaansa asti Irene Millerin kanssa. Hänellä oli kolme lasta, yksi Joyce Van Pattenin ja kaksi Irene Millerin kanssa. Myös hänen tyttärensä Talia Balsam on näyttelijä. Balsam kuoli sydänkohtaukseen 76-vuotiaana. == Aiheesta muualla == * Luokka:Yhdysvaltalaiset näyttelijät Luokka:Oscar- palkinnon saajat Luokka:Vuonna 1919 syntyneet Luokka:Vuonna 1996 kuolleet Luokka:Tony-palkinnon saajat
Touhukotilo

Touhukotilo (Physa fontinalis) on makeassa ja murtovedessä elävä kuorellinen nilviäinen. Se kasvaa noin 1 cm:n pituiseksi. Kuori on vasenkätisesti kierteinen, vanhoilla yksilöillä harmaapilkkuinen. Tuntosarvet ovat ohuet ja pitkät, ja siirottavat melko leveässä kulmassa kahden puolen kotilon päätä. Touhukotiloita elää luonnossa Euroopan järvissä ja lammissa sekä merenlahtien murtovedessä. Niitä kasvatetaan akvaarioissa lemmikkeinä ja pallokalojen ruoaksi. == Lähteet == *ITIS: Physa fontinalis *Harrastajan suomenkielinen sivu === Viitteet === Luokka:Kotilot Luokka:Lemmikkieläimet
Kasperi Laine & Kummitusorkesteri

__NOTOC__ Kasperi Laine & Kummitusorkesteri on rap-artisti Laineen Kasperin alkuvuodesta 2005 BV² Produktionsin kautta julkaisu albumi. Laine julkaisi albumin käyttäen nimeä Kontackto. Levy ei sisällä räppäämistä vaan ainoastaan hip hop -biittejä. == Kappaleet == # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == Luokka:Vuoden 2005 esikoisalbumit Luokka:Laineen Kasperin albumit
Korkein oikeus (elokuva)

Korkein oikeus on suomalainen independent-elokuva vuodelta 2008. Elokuva sai ensi-iltansa 24. syyskuuta 2008 Rakkautta ja Anarkiaa -elokuvafestivaaleilla, ja se valittiin avoimessa nettiäänestyksessä parhaaksi elokuvaksi. Tämän jälkeen se otettiin Finnkinon ohjelmistoon ensimmäisenä indie-elokuvana suomessa. Korkein oikeus on myös ensimmäinen suomalainen indie-elokuva joka oli Jussi-gaalassa ehdolla avoimessa yleisöäänestyksessä. Elokuva käsittelee helsinkiläisten nuorten alakulttuureita sekä yksilönvapautta. Se on Olli Ylisen ensimmäinen ohjaus. Pääosissa näyttelevät Antti Launonen, Jyrki Nousiainen, Marja Salo ja Laura Birn. Elokuvan on tuottanut Yansa Creations. == Cast == * Antti Launonen - Noa * Jyrki Nousiainen - Ilmari K. Kurki * Marja Salo - Ronja * Laura Birn - Elisa * Rita Polster - Larissa * Emilia Sinisalo - Outi * Pauliina Palo - Terhi * Pauliina Hukkanen - Kelan virkailija * Tommy Hellsten - Yliopiston luennoitsija ==Lähteet== == Aiheesta muualla == * * Luokka:Suomalaiset independent-elokuvat Luokka:Vuoden 2008 suomalaiset elokuvat Luokka:Päihdeaiheiset elokuvat
Krasnozavodsk

Krasnozavodsk () on kaupunki Moskovan alueen Sergijev Posadin piirissä Venäjällä. Se sijaitsee Kunja-joen rannalla 88 kilometriä Moskovasta koilliseen ja 15 kilometriä Sergijev Posadista pohjoiseen. Bužaninovon asemalta haarautuva sivurata yhdistää sen Moskovan ja Jaroslavlin väliseen rautatiehen. Asukkaita on 13 500 henkeä (vuonna 2002). Kaupunki on saanut alkunsa vuonna 1916 rakennetusta konepajan asutuskeskuksesta. Vuonna 1939 siitä tuli taajama ja vuonna 1940 Krasnozavodskin kaupunki, johon liitettiin myös joukko muita taajamia. Kaupungin tärkein tuotantolaitos on patruunoita ja ilotulitusvälineitä valmistava Krasnozavodskin kemiallinen tehdas. Krasnozavodskin lähellä sijaitseva Bogorodskojen kylä tunnetaan kansanomaisista puuleluistaan ja muista puunleikkaustöistä. Kylässä on vuonna 1768 rakennettu barokkityylinen Jumalansynnyttäjän syntymän kirkko. ==Lähteet== ==Aiheesta muualla== * Krasnozavodskin kaupungin sivusto * Krasnozavodskin kemiallisen tehtaan sivusto Luokka:Moskovan alueen kaupungit
Kurovskoje

Kurovskoje () on kaupunki Moskovan alueen Orehovo-Zujevskin piirissä Venäjällä. Se sijaitsee Meštšeran alangolla Moskvajokeen laskevan Nerskaja- joen rannalla 92 kilometriä Moskovasta kaakkoon. Kaupungissa risteytyvät Moskovan ja Kazanin sekä Orehovo-Zujevon ja Voskresenskin väliset rautatiet (Kurovskajan asema). Asukkaita on 19 100 henkeä (vuonna 2006). Kurovskajan kylä mainitaan ensimmäisen kerran vuonna 1646. Seutu oli vanhastaan tunnettu käsityöammateistaan. Vuonna 1854 kylän lähelle perustettiin tekstiilitehdas, jota laajennettiin 1920–1930-luvuilla. Vuonna 1931 paikkakunta sai kaupunkimaisen taajaman statuksen ja vuonna 1952 siitä tuli Kurovskojen kaupunki. Vuosina 1929–1959 se oli Kurovskojen piirin keskus. Neuvostoaikana kaupungissa oli tekstiili- ja elintarviketeollisuutta. Kurovskojen tekstiilitehdas teki konkurssin vuonna 2000. ==Lähteet== ==Aiheesta muualla== * Kurovskojen kaupungin sivusto Luokka:Moskovan alueen kaupungit
Krasnogorsk (Moskovan alue)

Krasnogorsk () on Moskovan läntinen naapurikaupunki. Se sijaitsee Moskvajoen rannalla, Moskovan kehätien länsipuolella ja kuuluu Moskovan alueeseen Venäjällä. Kaupungin keskustasta on noin 21 kilometriä pääkaupungin keskustaan. Krasnogorskin kaupunki on myös Krasnogorskin piirin keskus. Kaupungissa asui vuoden 2010 väestönlaskennan mukaan 116 738 henkeä. thumb|left|210px| Krasnogorskin optisten laitteiden tehtaan tuotteista tunnetuimpia ovat Zenit-kamerat thumb|left|210px|Mjakininon metroasema sijaitsee Krokus-messukeskuksen vieressä Krasnogorskin puolella ==Historiaa== Kaupungin paikalla on sijainnut useita kyliä, joista Pavšino mainitaan ensimmäisen kerran vuonna 1462 ja Gubailovo vuonna 1620. 1840-luvulla Gubailovon ympärille syntyi paperi- ja tekstiiliteollisuutta. Vuosina 1926–1927 paikkakunnalle siirrettiin Podolskin optiikkatehdas, jonka viereen perustettiin vuonna 1929 Krasnaja Gorka -niminen asutus. Vuonna 1932 siihen liitettiin Gubailovo, ja paikkakunta sai kaupunkimaisen taajaman statuksen. Vuonna 1940 siitä tuli Krasnogorskin kaupunki, johon vuonna 1962 liitettiin myös Pavšinon taajama. Vuonna 1945 Neuvostoliiton puolelle siirtyneet ja siirretyt V-2-rakettiohjelman saksalaiset insinöörit asuivat ja työskentelivät tämän kaupungin alueella sijaitsevassa saaressa kehittäen V-2-ohjuksen pohjalta ohjuksien komponentteja. ==Teollisuutta ja nähtävyyksiä== Krasnogorskin tärkein tuotantolaitos on S.A. Zvereville nimetty tehdas, joka valmistaa optisia laitteita sotilas- ja siviilikäyttöön. Tehtaan tunnetuimpia tuotteita ovat Zenit-valokuvakamerat. Kaupungissa on myös rakennustarvike-, koneenrakennus- ja elintarviketeollisuutta. Huomattava osa asukkaista käy työssä Moskovassa. ==Kulkuyhteyksiä ja nähtävyyksiä== Moskovan metron kolmoslinja kulkee kaupungin itäosien kautta; asema Mjakinino sijaitsee suuren Krokus-messukeskuksen vieressä Krasnogorskin puolella. Krasnogorskin keskustan kautta kulkee Moskovasta länteen, kohti Tverin alueen Rževiä vievä rautatie (Pavšinon asema). Metsien keskellä vaihtelevassa maastossa sijaitseva Krasnogorsk on Moskovan alueen viehättävimpiä kaupunkeja. Keskustassa on säilynyt ruhtinas V.M. Dolgoruki-Krymskin kartanokokonaisuus Znamenskoje- Gubailovo maisemapuistoineen. Pavšinossa on vuonna 1821 rakennettu empiretyylinen Pyhän Nikolaoksen kirkko. Neljän kilometrin päässä kaupungista sijaitsee 1660-luvulla perustettu Arhangelskojen kartano, joka on kuulunut mm. Tšerkasskin, Golitsynin ja Jusupovin ruhtinassuvuille. Nykyään kartano toimii museona. Sen lähellä on Venäjän hallituksen huvila-alueita. ==Urheilu== Jääpalloseura HK Zorki Krasnogorsk kuuluu Venäjän viime vuosien menestyneimpiin seuroihin. ==Lähteet== ==Aiheesta muualla== *Krasnogorskin piirin sivusto Luokka:Moskovan alueen kaupungit
Vuositähti

Vuositähti on partiomerkki, jota on käytetty partioliikkeen alusta alkaen. Niitä on ollut monenlaisia, mutta eräs pitkäaikaisimpia on ollut kankaalle applikoitu noin viiden millimetrin läpimittainen hopealankainen tähti, pohjakangas on yhden senttimetrin levyinen tummanvihreä nauha. Tähtiä myönnetään jäsenyydestä yksi vuodessa. Joskus on käytetty myös kullanvärisiä tähtiä, joita on myönnetty yksi viittä vuotta kohti siten, että joka neljännen hopeisen tähden jälkeisenä vuonna kultainen tähti korvaa nämä hopeiset tähdet. Tässä kohdin käytäntö on ollut yksilöllinen: jos joku on halunnut, on uusia tähtiä annettu yhtenäisinä nauhoina niin monta kuin on palveluvuosia. Ei ole lainkaan harvinaista nähdä partioveteraaneja, joilla on puserossaan useita kymmeniä hopeisia vuositähtiä. Lisäksi on ollut olemassa hiukan suurempia metallisia vuositähtiä, mutta niiden käyttö oli harvinaisempaa. ==Lähteet== * Suomen Partiopoikajärjestön ohjekirja 1966, luku Puku- ja merkkisääntö Luokka:Partio Suomessa
The Cab

The Cab on yhdysvaltalainen rockyhtye Las Vegasista. The Cabin suosio on kasvanut vauhdilla Decaydance-levy-yhtiön kanssa solmitun levytyssopimuksen ja ensimmäisen albumijulkaisun Whisper War myötä. Alternative Press kuvailikin yhtyettä ”yhtyeeksi, joka tulisi tietää vuonna 2008”. ==Historia== Toisensa high schoolissa tavanneet Alex Deleon (s. 1989) ja Cash Colligan (s. 1989) perustivat yhtyeen vuonna 2004. He äänittivät demoja ja laittoivat niitä The Cabin MySpace-sivulle. Kaverukset tulivat kuitenkin pian siihen tulokseen, että yhtye tarvitsisi lisää jäseniä jatkaakseen. Deleon sai rumpali Alex Johnsonin (s. 1989) jättämään silloisen hardcoreyhtyeensä ja liittymään The Cabiin. Vuoden 2005 loppupuolella heillä oli jo kokonainen yhtye kasassa, kun Paul Garcia kitaroineen sekä pianoa ja kitaraa soittava Alex Marshall (s. 1989) olivat liittyneet yhtyeeseen. Tammikuussa 2006 The Cab solmi levytyssopimuksen paikallisen Olympus Records -levy-yhtiön kanssa. Yhtye ei kuitenkaan saanut mitään aikaiseksi tämän levy-yhtiön alaisena. Kaverusten onneksi he sattuivat törmäämään Panic at the Disco -yhtyeen rumpaliin Spencer Smithiin Cobra Starshipin konsertissa. Hän auttoi heitä saamaan levytyssopimuksen Decaydance-levy-yhtiöön. Pian tämän jälkeen Paul Garcia korvattiin Ian Crawfordilla (s. 1988). Ensimmäinen studioalbumi Whisper War julkaistiin 29. huhtikuuta 2008. Pitkään odotettu toinen studioalbumi Symphony Soldier julkaistiin 23. elokuuta 2011. AbsolutePunk antoi ehdottoman hyvää palautetta levystä, kutsuen sitä "mestariteokseksi". Symphony Soldier on digitaalisesti ladattavissa iTunesissa, mutta fyysistä kopiota levystä pystyy ostamaan vain bändin nettikaupasta. ==Jäsenet== *Alex DeLeon – laulu (2004-) *Alex Marshall – piano, laulu, kitara (2005-) *Joey Thunder – basso (2011-) ===Kiertueella mukana=== *Frank Sidoris – kitara (2011-) *Dave Briggs – rummut (2011-) ====Entiset jäsenet==== *Paul Garcia – kitara *Cash Colligan – basso (2004-2009) *Ian Crawford – kitara (2005-2009) *Bryan Dawson – kitara (2009) *Alex Johnson – rummut (2005-2011) ==Diskografia== ===Albumit=== * Whisper War (2008) * Symphony Soldier (2011) ===EP:t=== * Glitz and Glamour (2007) * Drunk Love (2006) * The Lady Luck (2009) * Lock Me Up (2014) ==Aiheesta muualla== * *Friends or Enemies *http://thecabrock.com virallinen kotisivu Luokka:Yhdysvaltalaiset rockyhtyeet
Tsvetanka Hristova

Tsvetanka Hristova () oli bulgarialainen kiekonheittäjä ja olympiamitalisti. Hän voitti urallaan yhden maailmanmestaruuden ja yhden Euroopan-mestaruuden. Tsvetanka Hristova sijoittui vuonna 1979 nuorten EM-kilpailujen kiekonheitossa kolmanneksi. Ateenan EM-kilpailuissa 1982 hän voitti kultaa tuloksella 68,34. Bulgaria sai kilpailussa kaksoisvoiton. Helsingin MM-kilpailuissa 1983 hän sijoittui neljänneksi tuloksella 65,62, ja Los Angelesin 1984 olympialaiset jäivät häneltä käymättä Bulgarian liityttyä olympiaboikottiin. Seuraavat arvokisat tuottivat hänelle himmeämpiä mitaleja: EM-hopeaa Stuttgartissa 1986 tuloksella 69,52, MM-pronssia Roomassa 1987 tuloksella 68,82 ja olympiapronssia Soulissa 1988 tuloksella 69,74. Universiadeissa hän saavutti hopeaa vuonna 1985 ja kultaa vuonna 1987. Vuoden 1989 maailmancupissa hän edusti Eurooppaa ja sijoittui neljänneksi. Splitin EM-kilpailuissa 1990 jäi kymmenenneksi tuloksella 56,30. Tokion MM-kilpailuissa 1991 Hristova voitti maailmanmestaruuden. Hänen kolme ensimmäistä loppukilpailuheittoaan kantoivat lukemiin 62,16, 64,20 ja 62,82, ja neljäs heitto oli yliastuttu. Ennen viidettä heittoaan hän oli kilpailussa seitsemäntenä mutta viidennellään hän sai tuloksen 66,96 ja nousi neljänneksi. Viimeisellään hän sai tuloksen 71,02 ja nousi voittajaksi 1,90 metrin erolla hopeamitalisti Ilke Wyluddaan. Edellisen kerran hän oli heittänyt yli 70 metriä vuonna 1988. Barcelonan 1992 olympialaisissa Hristova sai hopeaa tuloksella 67,78. Hänen edellään oli sama nainen kuin vuoden 1985 universiadeissa, kuubalainen Maritza Martén. Vuonna 1993 Hristova sai neljän vuoden kilpailukiellon dopingrikkomuksesta. Kilpailukieltonsa jälkeen hän osallistui Ateenan MM-kisoihin 1997 ja Ateenan olympialaisiin 2004, mutta jäi molemmilla kerroilla karsintaan. Vuosina 2005 ja 2006 hän kilpaili vielä Yleisurheilun Euroopan cupissa. Maailmanmestaruusvuonnaan 1991 Hristovalla oli pituutta 175 cm ja painoa 80 kiloa. Hän edusti kotikaupunkinsa Kazanlăkin Rozova Dolina -seuraa. Ennätyksensä 73,22 m hän heitti vuonna 1987. Hän on sillä tuloksella vielä vuoden 2008 lopulla kaikkien aikojen maailmantilastossa kahdeksantena. Tsvetanka Hristova menehtyi kotikaupungissaan keuhkosyöpään ja keuhkokuumeeseen. ==Parhaat tulokset vuosittain== * 1977: 46,90 m * 1978: 48,84 m * 1979: 54,76 m * 1980: 58,44 m * 1981: 64,38 m * 1982: 70,64 m * 1983: 66,88 m * 1984: 68,34 m * 1985: 68,68 m * 1986: 72,52 m * 1987: 73,22 m * 1988: 71,06 m * 1989: 66,50 m * 1990: 66,50 m * 1991: 71,02 m ==Lähteet== * * * * ===Viitteet=== Luokka:Bulgarialaiset kiekonheittäjät Luokka:Bulgarialaiset olympiamitalistit Luokka:Dopingrikkomuksesta tuomitut bulgarialaiset Luokka:Dopingrikkomuksesta tuomitut yleisurheilijat Luokka:Vuonna 1962 syntyneet Luokka:Vuonna 2008 kuolleet
Alina Ivanova

Alina Ivanova (s. 25. kesäkuuta 1969) on neuvostoliittolainen kilpakävelijä, joka voitti maailmanmestaruuden vuonna 1991. Tšeljabinskista kotoisin oleva 164-senttinen ja 49-kiloinen Alina Ivanova käveli vuonna 1989 5 000 metrin kävelyn Euroopan ennätyksen 20.50,60 ja teki 10 kilometrillä hyvän tuloksen 42.16. Vuonna 1991 hänet hylättiin maailmancupissa mutta myöhemmin samana vuonna Tokion MM-kilpailuissa hän karkasi muilta kilpailijoilta seitsemän kilometrin kohdalla ja voitti kultaa ajalla 42.57. Barcelonan 1992 olympialaisissa hän saapui ensimmäisenä maaliin mutta tuli hylätyksi. == Lähteet == * * Luokka:Neuvostoliittolaiset kävelijät Luokka:Vuonna 1969 syntyneet Luokka:Elävät henkilöt
Uudisasukas

Uudisasukkaat ovat väestöä, joka siirtyy uudelle alueelle perustaen sinne uuden asutuksen. Asutettavalla alueella saattaa ennestään asua aiempaa väestöä. Näitä kutsutaan alkuasukkaiksi. == Kolonisaatio == Kolonisaatioon kuuluu yleensä asuttamista, jossa uudisasukkaat siirtyvät uusille alueille jonkun ryhmän tai yhteisön jäseninä tai lähettäminä, tarkoituksenaan valloittaa alue. Uudisasukkaiden asuttama alue on siirtokunta. Siirtokuntaan voi siirtyä myöhemminkin ihmisiä, mutta tämä ei enää ole asuttamista, vaan esimerkiksi siirtolaisuutta tai maahanmuuttoa. == Aiheesta muualla == Luokka:Kolonialismi Luokka:Muuttoliike Luokka:Poliittinen historia
Jevgeni Maskinskov

Jevgeni Maskinskov (19. joulukuuta 1930 – 25. tammikuuta 1985) oli neuvostoliittolainen kilpakävelijä ja olympiamitalisti. Maskinskov saavutti Melbournen 1956 olympialaisten 50 kilometrin kävelyssä hopeaa ajalla 4.32.57,0. Kaksi vuotta myöhemmin hän voitti Tukholman EM-kilpailuissa kultaa ajalla 4.17.15,4; italialainen Abdon Pamich hävisi hänelle noin 45 sekuntia. ==Lähteet== * * Luokka:Neuvostoliittolaiset kävelijät Luokka:Neuvostoliittolaiset olympiamitalistit Luokka:Vuonna 1930 syntyneet Luokka:Vuonna 1985 kuolleet
Tiaisnapsijat

Tiaisnapsijat (Ornithion) on tyrannien heimoon kuuluva lintusuku. == Tiaisnapsijoihin (Ornithion) kuuluvia lajeja == * Helmisiipinapsija (Ornithion inerme) * Rusopäänapsija (Ornithion brunneicapillus) * Tiaisnapsija (Ornithion semiflavum) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ornithion Luokka:Tyrannit
Pimeä virtaus

Pimeä virtaus on galaksijoukkojen havaittu suuren mittakaavan liike, joka ei suuntaudu satunnaisiin suuntiin. Nimestään huolimatta ilmiö ei liity pimeään aineeseen eikä pimeään energiaan vaan noudattaa näiden termien määrittämää tapaa nimittää havaittua mutta alkuperältään tuntematonta asiaa pimeäksi. == Tutkimus == Pimeä virtaus havaittiin tutkimalla kolmen vuoden ajan Sunyaevin–Zel'dovichin ilmiötä WMAP-satelliitin tuottamasta datasta. Nämä osoittivat galaksijoukkojen liikkeessä säännönmukaisen suuntautumisen kohti noin 20 asteen laajuista taustataivaan aluetta, joka Maasta katsottuna sijaitsee Kentaurin ja Purjeen tähdistöjen suunnalla. Ilmiö on mielenkiintoinen, sillä nykyisten kosmologisten mallien mukaan suuren mittakaavan rakenteiden liikkeen pitäisi suuntautua satunnaisiin suuntiin kosmisen taustasäteilyn suhteen. Ilmiö kuvattiin tieteelle arvostetussa Astrophysical Journal Letters -julkaisusarjassa 20. lokakuuta 2008Scientists Detect Cosmic 'Dark Flow' Across Billions of Light Years . Nasa. ja jatkossa tutkimusta laajennetaan kattamaan yhä useampien galaksijoukkojen liike. Ilmiön ensimmäisenä julkaisseet tutkijat arvelevat virtauksen saaneen alkunsa pian alkuräjähdyksen jälkeen nykyisin havaittavia galaksijoukkoja edeltäneiden rakenteiden vuorovaikutuksesta jonkin sellaisen rakenteen kanssa, joka on jäänyt maailmankaikkeuden inflatorisen laajenemisen tuloksena näkyvän maailmankaikkeuden ulkopuolelle. Jos näin on, kyseessä on ensimmäinen havainto näkyvän maailmankaikkeuden ulkopuolella sijaitsevien rakenteiden olemassaolosta. Havainto on saanut osakseen jonkin verran kritiikkiäWright, Edward L. (2010). Dark Flow Detected – Not!. , mutta toistaiseksi se vaikuttaa todelliselta. == Sijainti == Aluksi pimeän virtauksen lähteen uskottiin olevan Kentaurin ja VesikäärmeenMysterious Cosmic 'Dark Flow' Tracked Deeper Into Universe. ScienceDaily. tähdistöjen suunnalla, mikä vastasi painovoima- anomalia suuren attraktorin sijaintipaikkaa. Nykytiedon mukaan vaikuttaa kuitenkin, että suuren attraktorin vaikutuksen lähde on Kulmaviivoittimen galaksijoukon läheisyydessä ja pimeän virtauksen taas vieläkin kauempana havaittavan maailmankaikkeuden ulkopuolella. Kyseessä voisi olla erittäin kaukainen rakenne, ehkä jopa toinen maailmankaikkeus. == Katso myös == *Suuri attraktori == Lähteet == == Aiheesta muualla == *Tieteen Kuvalehti: Mitä on universumin ulkopuolella? Luokka:Kosmologia
Montbrison

Montbrison on kunta Loiren departementissa Keski-Ranskassa. Kunnan väkiluku oli 16 064 vuonna 2021. Kunta on antanut nimen sinihomejuustolle Fourme de Montbrison, jota on valmistettu seudulla vuosisatoja. == Lähteet == == Aiheesta muualla == * Montbrisonin kunnan sivusto Luokka:Loiren kunnat
Morganiitti

Morganiitti on silikaattimineraali beryllin vaaleanpunainen värimuunnos. Se on jalokivi ja sitä käytetään korukivenä. Morganiitin, kuten muidenkin beryllien, kemiallinen kaava on Be3Al2Si6O18. Se on nimetty amerikkalaisen jalokivien keräilijän John Pierpont Morganin mukaan. == Esiintyminen == Morganiittia esiintyy usein samoissa paikoissa turmaliinin kanssa. Sitä on löydetty Yhdysvalloista, Madagaskarilta, Brasiliasta, Mosambikista, Zimbabwesta, Namibiasta, Kiinasta, Venäjältä, Italiasta ja Kazakstanista. == Työstäminen == Morganiitin hiontaan käytettyjä menetelmiä ovat viiste- ja pyöröhionta sekä hiominen gemmeiksi. == Katso myös == * smaragdi * akvamariini * bixbiitti * gosheniitti * heliodori == Lähteet == Luokka:Silikaattimineraalit Luokka:Jalokivet Luokka:Korukivet en:Beryl#Morganite
Manicaland

Manicaland on yksi Zimbabwen kahdeksasta provinssista. Se sijaitsee maan itäosassa Mosambikin rajalla. Provinssin pinta-ala on 35 844,63 neliökilometriä ja sen väkiluku oli 1 861 755 (8/2017). Väestöstä 15,4 prosenttia on kaupunkilaisia ja 84,6 prosenttia maaseutuväestöä. Maakuntakeskus on Mutaren kaupunki. Provinssi on saanut nimensä alueella perinteisesti asuneen manyika-heimon (shona-heimon alaheimo) mukaan. Paikallishallintoa varten maakunta on jaettu seitsemään maaseutupiiriin ja kolmeen kaupunkiin. Nämä ovat: Piiri Väkiluku (VL 2012) Kaupunki- laiset (%) Maaseutu- väestö (%) Buheran piiri 2,8 97,2 Chimanimanin piiri 5,1 94,9 Chipingen piiri 2,5 97,5 Makonin piiri 5,9 94,1 Mutaren piiri 3,0 97,0 Mutasan piiri 1,7 98,3 Nyangan piiri 5,2 94,8 Mutaren kaupunki 99,2 0,8 Chipingen kaupunki 99,7 0,3 Rusapen (Makonin) kaupunki 100,0 0,0 Yhteensä 16,9 83,1 == Lähteet == == Aiheesta muualla == Luokka:Zimbabwen provinssit
Vasili Kuznetsov (yleisurheilija)

Vasili Kuznetsov (7. helmikuuta 1932 Kalikino – 6. elokuuta 2001) oli neuvostoliittolainen kymmenottelija ja olympiamitalisti. Hän oli lähes vuosikymmenen ajan lajinsa paras eurooppalainen ja paransi kahdesti maailmanennätystäkin. Vasili Kuznetsov paransi kymmenottelun Euroopan ennätystä ensimmäisen kerran vuonna 1954. Samana vuonna hän saavutti ensimmäisen arvokisamitalinsa voittaessaan kultaa Bernin EM-kilpailuissa tuloksella 6752 pistettä. Melbournen 1956 olympialaisissa hän sai pronssia kahden yhdysvaltalaisen jäljessä pistemäärällä 7465. Krasnodarissa 17.–18. toukokuuta 1958 hän ylitti ensimmäisenä 8000 pisteen rajan silloisen kymmenottelutaulukon mukaan; hänen uusi maailmanennätyksensä oli 8014 pistettä. Yhdysvaltain ja Neuvostoliiton välisessä maaottelussa Rafer Johnson vei Kuznetsovilta maailmanennätyksen neuvostoliittolaisen jäädessä 7897 pisteeseen. Tukholman EM-kilpailuissa Kuznetsov voitti toisen Euroopan mestaruutensa tuloksella 7865 pistettä. Moskovassa 16.–17. toukokuuta 1959 Kuznetsov otti jälleen maailmanennätyksen haltuunsa tuloksella 8357 pistettä. Yhdysvallat-maaottelussa hän Rafer Johnsonin poissa ollessa vei voiton maailmanennätystä lähennelleellä pistemäärällä 8350. Kesällä 1960 Johnson vei Kuznetsovilta maailmanennätyksen. Rooman 1960 olympialaisissa Kuznetsov sai pronssia tuloksella 7809 pistettä; Johnsonin lisäksi taiwanilainen Yang Chuan- Kwang oli häntä selvästi parempi. Belgradin EM-kilpailuissa 1962 Kuznetsov voitti kolmannen Euroopan mestaruutensa tuloksella 8026 pistettä. Hän voitti vain neljällä pisteellä saksalaisen Werner von Moltken, ja kisojen jälkeen käyttöön otetulla uudella pistetaulukolla von Moltke olisi voittanut kisan 16 pisteellä. Tokion 1964 olympialaisissa Kuznetsov keräsi uuden taulukon mukaan 7569 pistettä ja sijoittui seitsemänneksi. Vasili Kuznetsov on edelleen vuoden 2008 lopulla ainoa kolme Euroopan mestaruutta voittanut moniottelija. Neuvostoliiton mestaruuden hän voitti kymmenen kertaa. Hänellä oli pituutta 185 cm ja huippuvuosinaan hän painoi 83 kiloa. ==Henkilökohtaiset ennätykset== * 100 metrin juoksu: 10,5 * 200 metrin juoksu: 21,9 * 400 metrin juoksu: 48,6 * 1 500 metrin juoksu: 4.41,0 * 110 metrin aitajuoksu: 14,4 * Korkeushyppy: 193 * Seiväshyppy: 447 * Pituushyppy: 749 * Kuulantyöntö: 15,51 * Kiekonheitto: 52,00 * Keihäänheitto: 72,79 * Kymmenottelu: 8357 (7957, muunnettuna vuoden 1962 taulukon mukaiseksi) ==Lähteet== * * Luokka:Neuvostoliittolaiset yleisurheilun moniottelijat Luokka:Neuvostoliittolaiset olympiamitalistit Luokka:Vuonna 1932 syntyneet Luokka:Vuonna 2001 kuolleet
Mashonaland Central

Mashonaland Central eli Keski-Mashonamaa on yksi Zimbabwen kahdeksasta provinssista. Se sijaitsee maan pohjoisrajalla. Vuonna 2002 provinssissa oli hiukan alle miljoona asukasta. Sen pääkaupunki on Bindura. == Lähteet == Luokka:Zimbabwen provinssit
Mashonaland East

Mashonaland East eli Itä-Mashonamaa on yksi Zimbabwen kahdeksasta provinssista. Se sijaitsee maan koillisosassa. Vuonna 2002 provinssissa oli noin 1,1 miljoonaa asukasta. Sen pääkaupunki on Marondera. == Lähteet == Luokka:Zimbabwen provinssit
Juri Kutjenko

Juri Kutjenko (8. kesäkuuta 1932 Luhansk – 13. joulukuuta 2003)https://www.sports-reference.com/olympics/athletes/ku/yuriy- kutenko-1.html oli neuvostoliittolainen kymmenottelija. Kutjenko sijoittui kahdesti arvokisojen kymmenottelussa neljänneksi: Bernin EM-kilpailuissa 1954 hänen tuloksensa oli 6097 pistettä ja Rooman 1960 olympialaisissa 7567 pistettä. Hän vei Euroopan ennätyksen maanmieheltään Vasili Kuznetsovilta tekemällä Kiovassa 5.–6. syyskuuta 1961 pisteet 8361. Osalajeittain Kutjenkon ennätyksen tulossarja oli: 100 metrin juoksussa 10,7, pituushypyssä 701, kuulantyönnössä 15,04, korkeushypyssä 180, 400 metrin juoksussa 50,3, 110 metrin aitajuoksussa 15,2, kiekonheitossa 47,18, seiväshypyssä 430, keihäänheitossa 72,79 ja 1 500 metrin juoksussa 4.34,3. ==Lähteet== * * * ===Viitteet=== Luokka:Neuvostoliittolaiset yleisurheilun moniottelijat Luokka:Vuonna 1932 syntyneet Luokka:Vuonna 2003 kuolleet
Infinity Ward

Infinity Ward on vuonna 2002 perustettu yhdysvaltalainen pelitalo, joka on Activisionin tytäryhtiö. Infinity Ward on kehittänyt useita Call of Duty -pelisarjan osia. Bobby Kotickin Activision osti Infinity Ward vuonna 2003 viidellä miljoonalla dollarilla. Call of Dutyn luojat Jason West ja Vince Zampella haastoivat Activisionin oikeuteen sopimusrikosta, kun heidät erotettiin 2010. Activision nosti vastakanteen ja syytti heitä epälojaalisuudesta yhtiölle. Kehittäjät olivat tyytymättömiä siihen etteivät saaneet kehittää pelisarjaa mielensä mukaan eivätkä saaneet luvattuja bonuksia. Kotickin mukaan West ja Zampella aikoivat rikkoa sopimuksensa ja yrittivät saada mukaansa 40 yhtiön työntekijää. Activision nosti myös oikeusjutun Electronic Artsia vastaan, joka otti Westin ja Zampellan töihin ja julkaisi kilpailevaa Battlefield-pelisarjaa. ==Pelit== Nimi Pelimoottori Julkaisupäivämäärä Alusta Yhteenlasketut pisteet Call of Duty id Tech 3 30. lokakuuta 2003 Windows, Mac OS, PlayStation 3, Xbox 360 91,48 % Call of Duty 2 IW 2.0 25. lokakuuta 2005 Windows, Mac OS, Xbox 360 88,61 % Call of Duty 4: Modern Warfare IW 3.0 6. marraskuuta 2007 Windows, Mac OS, PlayStation 3, Xbox 360, Wii 93,34 % Call of Duty: Modern Warfare 2 IW 4.0 10. marraskuuta 2009 Windows, PlayStation 3, Xbox 360, Nintendo DS 92,01 % Call of Duty: Modern Warfare 3 IW 5.0 8. marraskuuta 2011 Windows, PlayStation 3, Xbox 360, Wii, Nintendo DS 88,36 % http://www.gamerankings.com/xbox360/995751-call-of-duty- modern-warfare-3/index.html Call of Duty: Ghosts IW 6.0 5. marraskuuta 2013 Windows, PlayStation 3, PlayStation 4, Xbox 360, Xbox One, Wii U 70,00 % Call of Duty: Infinite Warfare IW 7.0 4. marraskuuta 2016 Windows, PlayStation 4, Xbox One Call of Duty: Modern Warfare IW 8.0 25. lokakuuta 2019 Windows, PlayStation 4, Xbox One Call of Duty: Warzone IW 8.0 10. maaliskuuta 2020 Windows, PlayStation 4, Xbox One Call of Duty: Modern Warfare II IW 9.0 28. lokakuuta 2022 Windows, PlayStation 4, PlayStation 5, Xbox One, Xbox Series X/S Call of Duty: Warzone 2.0 IW 9.0 16. marraskuuta 2022 Windows, PlayStation 4, PlayStation 5, Xbox One, Xbox Series X/S == Lähteet == == Aiheesta muualla == * Profiili MobyGamesissa Luokka:Yhdysvaltalaiset videopeliyritykset‎ Luokka:Activision
Hitchin to Helsinki

Hitchin to Helsinki on suomalaisen Kristiina Wheelerin debyyttialbumi, joka julkaistiin 5. marraskuuta 2008. Toukokuussa 2008 julkaistiin albumin ensimmäinen single Sunny Day, joka soi kesän aikana radiossa. Kappale oli myös ehdolla kesähitiksi 2008. Elokuun lopussa radioille lähetettiin toinen single, kaveruudesta kertova Annie And I. Albumin kolmantena singlenä tammikuussa 2009 radioille lähettiin Rainy Helsinki. Albumilta irrotettiin vielä neljäskin single Wrong. Albumin digitaalisella versiolla on mukana kappale I'm Ready, joka ei sisälly fyysiselle albumille. == Kappaleet == Kaikki kappaleet kirjoittanut Christel Sundberg, ellei toisin mainittu. # # # # # # # # # # # # == Arvostelut == * Dome.fi: Dome.fi: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Vuoden 2008 esikoisalbumit Luokka:Kristiina Wheelerin albumit
Martin Lauer

Martin Lauer (2. tammikuuta 1937 Köln – 6. lokakuuta 2019Die deutsche Leichtathletik trauert um Martin Lauer ) oli saksalainen 110 metrin aitajuoksija, joka vuonna 1959 sivusi lajin maailmanennätystä. Hän kilpaili myös kymmenottelijana ja saavutti olympiavoiton 4 × 100 metrin viestijuoksussa. Martin Lauer alitti 110 metrin aitajuoksussa 14 sekunnin rajan ensimmäisenä eurooppalaisena Hampurissa Saksan ja Suomen välisessä maaottelussa vuonna 1956. Melbournen 1956 olympialaisissa hän sijoittui aitajuoksussa neljänneksi kolmen yhdysvaltalaisen jälkeen. Samojen kisojen kymmenottelussa hän keräsi 6853 pistettä ja sijoittui viidenneksi. Vuonna 1959 hän teki kymmenottelussa 7955 pistettä, joilla hän sillä hetkellä sijoittui kaikkien aikojen tilastossa neljänneksi. Päälajissaan aitajuoksussa Lauer voitti kultaa Tukholman EM-kilpailuissa 1958 Euroopan ennätystä sivuavalla ajalla 13,7 s. Vuoden 1959 toukokuussa hän paransi Zürichissä Euroopan ennätykseksi 13,5 s, ja samassa paikassa hän juoksi 7. heinäkuuta 1959 1,9 m/s:n myötätuulessa uuden maailmanennätyksen 13,2 s. Sähköajanotolla tulokseksi saatiin 13,56 s. Samoissa kilpailuissa hän teki 200 metrin aitajuoksun maailmanennätyksen 22,5 s. Rooman 1960 olympialaisten aitajuoksussa Lauer jäi jälleen neljänneksi kolmelle yhdysvaltalaiselle hävinneenä. Olympiavoittaja hänestä tuli 4 × 100 metrin viestijuoksussa, jossa hän ankkurina toi Saksan maaliin maailmanennätystä sivuavassa ajassa 39,5 s. Lauer oli jo 1950-luvulla vapautettu asepalveluksesta terveydellisten syiden vuoksi. Urheilu-uransa hän lopetti 24-vuotiaana pitkään kiusanneen polvivamman seurauksena. Urheilu-uransa jälkeen Lauer opiskeli konerakentamisen diplomi- insinööriksi. Hän myös levytti baritonäänellään saksankielistä countrymusiikkia. Singleä "Die letzte Rose der Prärie" (Preerian viimeinen ruusu) myytiin puoli miljoonaa kappaletta. Lauerin levyjä myytiin yhteensä lähes kuusi miljoonaa kappaletta. ==Lähteet== * ===Viitteet=== Luokka:Saksalaiset pika-aitajuoksijat Luokka:Saksalaiset yleisurheilun moniottelijat Luokka:Saksalaiset olympiavoittajat Luokka:Vuonna 1937 syntyneet Luokka:Vuonna 2019 kuolleet
Harry Vuorinen

Harry Verner Vuorinen (2. lokakuuta 1907 Kuusankoski – 9. heinäkuuta 1995 HelsinkiHietaniemen uurnalehto, muistolehto 6X, nimilaatta pylväässä.) oli suomalainen kommunisti, joka oli poliittisen toimintansa vuoksi jatkosodan ajan vangittuna Koveron keskitysleirillä Itä-Karjalassa. Hänen puolisonsa Salme Vuorinen julkaisi Vuorisen vankeusaikaiset päiväkirjat vuonna 2006 toimittamassaan teoksessa Myrskyn silmässä. == Teokset == * ==Lähteet== Luokka:SKP:ssä (1918–1990) vaikuttaneet henkilöt Luokka:Vuonna 1907 syntyneet Luokka:Vuonna 1995 kuolleet
Tyranninapsijat

Tyranninapsijat (Camptostoma) on tyrannien heimoon kuuluva lintusuku. == Tyranninapsijoihin (Camptostoma) kuuluvia lajeja == * Pikkutyranninapsija (Camptostoma obsoletum) * Tyranninapsija (Camptostoma imberbe) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Camptostoma Luokka:Tyrannit
Liikearvo

Liikearvo on yrityksen taseen osa. Liikearvo merkitään aineettomaan omaisuuteen, ja se syntyy yleensä yritys­kaupan yhteydessä. Liikearvosta käytetään nimitystä goodwill.Zanoni, A. B.: Accounting for Goodwill. New York: Routledge 2009. ISBN 0415451493 Yrityskaupassa ostava yritys kirjaa omaan taseeseensa liikearvoksi summan, joka on kauppahinnan ja ostettavan yrityksen tase- eli kirja-arvon erotus. Ostettavalla yrityksellä on oman taseensa osoittamaa aineellista ja aineetonta omaisuutta. Kaupan yhteydessä taseen osoittama omaisuus siirtyy ostavan yrityksen taseeseen vastaavina aineellisen ja aineettoman omaisuuden erinä. Mikäli yrityskauppa tehdään summalla, joka ylittää ostettavan yrityksen kirjanpitoarvon, tämä summa merkitään ostavan yrityksen taseeseen liikearvona. Mikäli yritys ei ole tehnyt yrityskauppoja, sen aineeton ja aineellinen omaisuus merkitään taseeseen muina, tavanomaisina erinä. Liikearvo sisältää vaikeasti arvotettavaa aineetonta arvoa, jota yrityksellä arvioidaan ostohetkellä olevan. Se sisältää brändien, työntekijöiden osaamisen, patenttien, asiakassuhteiden tai hyvän maineen odotuksia, joilla arvioidaan olevan sellaista arvoa, josta kannattaa maksaa kirja-arvoa korkeampi hinta. Liikearvon määrä syntyy vasta kauppahinnan sopimisen yhteydessä. FAS-tilinpäätösjärjestelmän (Finnish accounting standards) mukaan taseen liikearvo tulee poistaa vaikutusaikanaan, kuitenkin enintään kymmenessä vuodessa. Poistoilla on yrityksen tulosta heikentävä vaikutus. Nykyään suomalaisilla pörssiyhtiöillä käytössä olevan kansainvälisen IFRS-tilinpäätösjärjestelmän (International financial reporting standards) mukaan liikearvoa on säännöllisesti testattava vertailemalla rahavirtaa tuottavien yksiköiden kirjanpitoarvoja (sis. liikearvon) tulosennusteiden perusteella diskontattuihin kerrytettävien rahavirtojen nykyarvoihin. Jos kerrytettävissä olevat rahavirrat alittavat kirjanpitoarvon, on liikearvoon tehtävä erotuksen suuruinen, tulosvaikutteinen arvonalennus. IFRS- tilinpäätöksissä liikearvolla saattaa näin olla suuri vaikutus yrityksen tuloksiin eri vuosina, vaikka rahavirtavaikutus syntyy jo liikearvon synnyttäneen yrityskaupan, fuusion tms. yhteydessä. == Lähteet == Luokka:Kirjanpito Luokka:Seulonnan keskeiset artikkelit
Piotr Rysiukiewicz

Piotr Grzegorz Rysiukiewicz (s. 14. heinäkuuta 1974 Świebodzin, Lubusz) on puolalainen pikajuoksija, joka on saavuttanut menestystä lähinnä pitkästä eli 4×400 metrin viestistä MM-kilpailuissa Rysiukiewicz on vuosina 1997 ja 2001 noussut Puolan joukkueessa 4×400 metrin viestin neljänneltä sijalta kolmanneksi Yhdysvaltain joukkueen hylkäysten jälkeen. Vuoden 1998 EM- kilpailuissa Rysiukiewicz saavutti Puolan pitkän viestin joukkueessa hopeaa. Vuotta myöhemmin hän saavutti jälleen viestikvartetin mukana hopeaa Maebashin sisäratojen MM-kisoista. Sydneyn olympiakisoissa 2000 hän oli jälleen Puolan viestijoukkueessa, joka sijoittui kuudenneksi. Viestijoukkueessa hänen myöhemmät saavutuksensa ovat sisäratojen MM-kulta 2001, sisäratojen Euroopan- mestaruus 2002 ja EM-pronssi 2006. Lisäksi hänen joukkueensa sijoittui viidenneksi Helsingin MM-kisoissa 2005. ==Ennätykset== *200 metriä: 21,31 (1999) *400 metriä: 45,54 (1999) ==Lähteet== * Luokka:Puolalaiset pikajuoksijat Luokka:Vuonna 1974 syntyneet Luokka:Elävät henkilöt
Juri Litujev

Juri Litujev (11. huhtikuuta 1925 Irbit – 2. maaliskuuta 2003) oli neuvostoliittolainen 400 metrin aitajuoksija ja olympiamitalisti. Litujev saavutti ensimmäisen arvokisamitalinsa Brysselin EM-kilpailuissa 1950 juostessaan maansa ennätyksen 52,4 s ja sijoittuessaan toiseksi. Myös Helsingin 1952 olympialaisissa hän saavutti hopeaa loppuajan ollessa 51,3 s. Vuonna 1953 hän alitti Neuvostoliiton mestaruuskilpailuissa ensimmäisenä eurooppalaisena 51 sekunnin rajan ajallaan 50,7 s, ja 20. syyskuuta 1953 Budapestissa hän juoksi uuden maailmanennätyksen 50,4 s. Edellisen kerran lajin maailmanennätys oli ollut eurooppalaisjuoksijan hallussa yli 26 vuotta aiemmin. Bernin EM-kilpailuissa 1954 Litujev juoksi ajan 50,8 s mutta sijoittui hopealle, kun maanmies Anatoli Julin oli yllättäen häntä parempi. 13. lokakuuta 1954 Litujev juoksi Lontoossa Lontoo–Moskova-kaupunkiottelussa 440 jaardin aitajuoksun maailmanennätyksen ajalla 51,3. Melbournen 1956 olympialaisissa yhdysvaltalaiset ottivat kolmoisvoiton ja Litujev sijoittui neljänneksi ajalla 51,7 s. Tukholman EM-kilpailuissa 1958 hän voitti viimein Euroopan mestaruuden ajalla 51,1 s muiden jäädessä puolen sekunnin päähän tai kauemmaksi. Juri Litujevin puoliso Valentina Litujeva (o.s. Bogdanova) voitti pituushypyn Euroopan mestaruuden vuonna 1950 ja oli vielä EM-hopealla vuonna 1958. ==Lähteet== * * ===Viitteet=== Luokka:Neuvostoliittolaiset 400 metrin aitajuoksijat Luokka:Neuvostoliittolaiset olympiamitalistit Luokka:Vuonna 1925 syntyneet Luokka:Vuonna 2003 kuolleet
Hippiäisnapparit

Hippiäisnapparit (Myiophobus) on tyrannien heimoon kuuluva lintusuku. Sukuun kuuluu 6 lajia. == Hippiäisnappareihin (Myiophobus) kuuluvia lajeja == * Harmaahippiäisnappari (Myiophobus phoenicomitra) * Pilvihippiäisnappari (Myiophobus roraimae) * Rillihippiäisnappari (Myiophobus inornatus) * Tummahippiäisnappari (Myiophobus cryptoxanthus) * Viherhippiäisnappari (Myiophobus flavicans) * Viiruhippiäisnappari (Myiophobus fasciatus) ==Lähteet== == Aiheesta muualla == *ITIS: Myiophobus Luokka:Tyrannit
Jiří Skobla

Jiří Skobla (16. huhtikuuta 1930 Praha – 18. marraskuuta 1978) oli tšekkoslovakialainen kuulantyöntäjä ja olympiamitalisti. Skobla sijoittui Helsingin 1952 olympialaisten kuulantyönnössä yhdeksänneksi. Bernin EM- kilpailuissa 1954 hän voitti kultaa tuloksella 17,20 m. Melbournen 1956 olympialaisissa hän saavutti kahden yhdysvaltalaisen takana pronssia tuloksella 17,65 m. Tukholman EM-kilpailuissa 1958 sai pronssia tuloksella 17,12 m. Rooman 1960 olympialaisissa hän sijoittui yhdeksänneksi ja Belgradin EM-kilpailuissa 1962 kuudenneksi. Belgradissa hän työnsi arvokisauransa pisimmän työnnön 17,87 m. Jiří Skobla ylitti ensimmäisenä eurooppalaisena kuulantyöntäjänä 17 metrin ja 18 metrin rajat. Maailmanennätykset olivat tuolloin vahvasti yhdysvaltalaisten hallussa. Ennätyksekseen Skobla työnsi 18,52 m. Hänen isänsä Jaroslav Skobla voitti painonnoston raskaan sarjan olympiakultaa Los Angelesin 1932 olympialaisissa. ==Lähteet== * * Luokka:Tšekkoslovakialaiset kuulantyöntäjät Luokka:Tšekkoslovakialaiset olympiamitalistit Luokka:Vuonna 1930 syntyneet Luokka:Vuonna 1978 kuolleet
Leonid Štšerbakov

Leonid Štšerbakov (7. huhtikuuta 1927 Oljebino – 19. toukokuuta 2004 Moskova) oli neuvostoliittolainen kolmiloikkaaja ja olympiamitalisti. Hän oli lajinsa ensimmäinen kansainväliselle huipulle yltänyt neuvostoliittolainen voittaen 1950-luvulla kaksi Euroopan mestaruutta ja parantaen kerran maailmanennätystä. Leonid Štšerbakov voitti Brysselin EM-kilpailuissa 1950 kultaa tuloksella 15,39 m. Helsingin 1952 olympialaisissa hän saavutti hopeaa uudella Euroopan ennätyksellä 15,98 m. Hän ylitti 16 metrin rajan kaikkien aikojen kolmantena hyppääjänä, ja Moskovassa 19. heinäkuuta 1953 hän teki uuden maailmanennätyksen 16,23 m. Ennätys säilyi hänen nimissään kevääseen 1955 saakka, kunnes olympiavoittaja Adhemar Ferreira da Silva otti sen takaisin itselleen. Bernin EM-kilpailuissa Štšerbakov voitti toisen Euroopan mestaruutensa tuloksella 15,90 m. Vuonna 1956 hän hyppäsi ennätyksekseen jääneen tuloksen 16,46 m, joka jäi kymmenen senttimetriä silloisesta maailmanennätyksestä. Melbournen 1956 olympialaisissa hän ei kuitenkaan onnistunut vaan sijoittui kuudenneksi tuloksella 15,80 m. Štšerbakov oli pituudeltaan 178 cm ja painoi huippuvuosinaan 73 kiloa. Hän valmensi 1970-luvulla kuubalaista maailmanennätyskolmiloikkaajaa Pedro Pérez Duenasia. == Lähteet == * * ===Viitteet=== Luokka:Neuvostoliittolaiset kolmiloikkaajat Luokka:Neuvostoliittolaiset olympiamitalistit Luokka:Vuonna 1927 syntyneet Luokka:Vuonna 2004 kuolleet
Kevin McDonald

Kevin Hamilton McDonald (s. 16. toukokuuta 1961 Montréal, Québec) on kanadalainen näyttelijä ja koomikko, joka tuli tunnetuksi 1980-luvulla televisiosarjasta The Kids in the Hall. Myöhemmin hänet tunnetaan myös Disneyn elokuvasta Lilo ja Stitch, sekä elokuvaan perustuvasta samannimisestä animaatiosarjasta. ==Elämäkerta== Kevin McDonald syntyi Montréalissa, Kanadassa Sheila ja Hamilton McDonaldille, joka oli hammashuollon välineiden myyjä. McDonald muutti Los Angelesiin 7-vuotiaana. Hänellä on nuorempi sisko Sandra. ==Lähteet== ==Aiheesta muualla== * Kevin McDonald TV.comissa * Kevin McDonald Voice Chaserissa Luokka:Kanadalaiset televisionäyttelijät Luokka:Kanadalaiset koomikot Luokka:Kanadalaiset televisiokäsikirjoittajat Luokka:Vuonna 1961 syntyneet Luokka:Elävät henkilöt
Envoy of Death

Envoy of Death on heavy metal -yhtye Sarcofaguksen toinen studioalbumi. Se julkaistiin vuonna 1980 levymerkillä JP-Musiikki. == Kappaleet == Kaikki kappaleet säveltänyt ja sanoittanut Kimmo Kuusniemi. # # # # # # # == Kokoonpano == * Jukka Homi – laulu * Kimmo Kuusniemi – kitara * Juha Kiminki – bassokitara * Ari-Pekka Roitto – rummut * Esa Kotilainen – kosketinsoittimet * Ronnie Österberg – rummut (kappale 7) * Joona Lukala – masteroija * Linnea Hirvensalo – kansikuva == Aiheesta muualla == * Envoy of Death discogs.com -sivustolla * Luokka:Vuoden 1980 albumit Luokka:Sarcofaguksen albumit
Ardalion Ignatjev

Ardalion Ignatjev (22. joulukuuta 1930 Novo-Teiderjakovo, Tšuvassian ASNT – 24. syyskuuta 1998) oli neuvostoliittolainen pikajuoksija ja olympiamitalisti. Hänen päälajinsa oli 400 metrin juoksu. Ignatjevin ennätys 400 metrin juoksussa oli vuonna 1951 vain 50,6 s. Seuraavana vuonna Helsingin olympialaisissa hän juoksi ajan 47,4 s mutta karsiutui välierissä. Bernin EM- kilpailuissa 1954 hän voitti 400 metrillä kultaa ajalla 46,6 s ja sijoittui 200 metrillä Heinz Füttererin jälkeen hopealle ajalla 21,1 s. Vielä samana vuonna hän paransi 400 metrin ennätyksekseen 46,1 s. Moskovassa 25. kesäkuuta 1955 hän sivusi matkan Euroopan ennätystä 46,0 s. Juoksun ensimmäiseen puoliskoon hän käytti aikaa 21,5 s ja toiseen puolikkaaseen 24,5 s. Melbournen 1956 olympialaisissa hän voitti ensimmäisen välierän ajalla 46,8 s mutta viipyi loppukilpailussa tasan 47 sekuntia ja jakoi pronssimitalin suomalaisen Voitto Hellsténin kanssa. 173-senttinen Ignatjev juoksi 100 metriä parhaimmillaan aikaan 10,4 s. Hänen 200 metrin ennätyksensä 20,7 s syntyi loivakaarteisella radalla. == Lähteet == * * * * Luokka:Neuvostoliittolaiset pikajuoksijat Luokka:Neuvostoliittolaiset olympiamitalistit Luokka:Vuonna 1930 syntyneet Luokka:Vuonna 1998 kuolleet
Lattanokat

Lattanokat (Rhynchocyclus) on napsijoiden heimoon kuuluva lintusuku. Sukuun kuuluu 4 lajia. == Lattanokkiin (Rhynchocyclus) kuuluvia lajeja == * Kolumbianlattanokka (Rhynchocyclus pacificus) * Rillilattanokka (Rhynchocyclus brevirostris) * Viherlattanokka (Rhynchocyclus olivaceus) * Vuorilattanokka (Rhynchocyclus fulvipectus) ==Lähteet== == Aiheesta muualla == *ITIS: Rhynchocyclus Luokka:Napsijat
Serie C

Serie C on Italian jalkapallon kolmanneksi korkein sarjataso. Sitä hallinnoi Lega Italiana Calcio Professionistico eli Lega Pro. Vuosina 1959–1978 Serie C pelattiin kolmessa alueellisessa lohkossa. Vuonna 1978 sarja jakautui kahdeksi sarjatasoksi. Kolmanneksi ylimmän sarjatason nimeksi tuli Serie C1 ja neljänneksi ylimmän tason Serie C2. Serie C1:ssä pelattiin kahdessa lohkossa vuoteen 2008 asti, jolloin sarjajärjestelmää uudistettiin jälleen. Uudistuksessa kolmanneksi ylimmästä sarjatasosta tuli Lega Pro Prima Divisione ja neljänneksi ylimmästä sarjatasosta Lega Pro Seconda Divisione. Vuonna 2014 sarjatasot yhdistettiin ja syntyi Lega Pro Divisione Unica (usein vain Lega Pro), jota pelattiin kolmessa lohkossa. Vuonna 2017 sarjan nimeksi palautettiin Serie C. Nykyisessä sarjajärjestelmässä Serie C:ssä pelaa 60 joukkuetta, jotka on jaettu kolmeen 20 joukkueen lohkoon. == Joukkueet kaudella 2021–2022 == === Lohko A (Pohjoinen) === *AlbinoLeffe *FeralpiSalò *Fiorenzuola *Giana Erminio *Juventus U23 *Lecco *Legnago *Mantova *Padova *Pergolettese *Piacenza *Pro Patria *Pro Sesto *Pro Vercelli *Renate *Seregno *Südtirol *Trento *Triestina *Virtus Verona === Lohko B (Keskinen) === *Ancona-Matelica *Carrarese *Cesena *Fermana *Grosseto *Gubbio *Imolese *Lucchese *Modena *Montevarchi *Olbia *Pescara *Pistoiese *Pontedera *Reggiana *Siena *Teramo *Virtus Entella *Vis Pesaro *Viterbese === Lohko C (Eteläinen) === *ACR Messina *Avellino *Bari *Campobasso *Catania *Catanzaro *Fidelis *Foggia *Juve Stabia *Latina *Monopoli *Monterosi *Paganese *Palermo *Picerno *Potenza *Taranto *Turris *Vibonese *Virtus Francavilla == Lähteet == ==Aiheesta muualla== *Virallinen sivusto Luokka:Italian jalkapallosarjat
Mashonaland West

Mashonaland West eli Länsi-Mashonamaa on yksi Zimbabwen kahdeksasta provinssista. Se sijaitsee maan pohjoisrajalla. Vuonna 2002 provinssissa oli noin 1,2 miljoonaa asukasta. Sen pääkaupunki on Chinhoyi. == Lähteet == Luokka:Zimbabwen provinssit
Suvi Salmenniemi

Suvi Salmenniemi on suomalainen tutkija. Hän toimii sosiologian professorina Turun yliopistossa. Aiemmin hän on työskennellyt Tampereen yliopistossa ja Helsingin yliopistossa. Salmenniemi on tullut tunnetuksi Venäjä-tutkijana. Hän aloitti työuransa Neuvostoliiton ja Venäjän tutkimuksen parissa, aiheina muun muassa sukupuolijärjestelmä ja arkielämä Neuvostoliitossa, poliittinen aktivismi ja naisliike 2000-luvun Venäjällä. Salmenniemi väitteli tohtoriksi Helsingin yliopistossa vuonna 2007 aiheena kansalaistoiminta Venäjällä. == Teoksia == * * == Lähteet == Luokka:Suomalaiset yhteiskuntatieteilijät Luokka:Syntymävuosi puuttuu Luokka:Elävät henkilöt
Heinz Fütterer

Heinrich Ludwig ”Heinz” Fütterer (14. lokakuuta 1931 Illingen-am-Rhein – 10. helmikuuta 2019) oli saksalainen pikajuoksija ja olympiamitalisti. Hän sivusi 1950-luvulla 100 metrin juoksun maailmanennätystä. Jalkapallon parista yleisurheiluun siirtynyt 164-senttinen Heinz Fütterer voitti Bernin EM- kilpailuissa 1954 kaksi kultamitalia: 100 metrin juoksussa hänen voittoaikansa oli 10,5 s ja 200 metrillä 20,9 s. Jokohamassa 31. lokakuuta 1954 hän sivusi 100 metrin maailmanennätystä 10,2 s. Samalla kilpailukiertueella hän juoksi 200 metrillä (kaarteella) huippuajan 20,8 s. Vuonna 1955 hän juoksi 200 metriä aikaan 20,6 s Kölnin 500 metrin radalla. Melbournen 1956 olympialaisten aikaan Fütterer ei ollut enää aivan huippukunnossa. Hän saavutti kuitenkin olympiapronssia 4 × 100 metrin viestijuoksussa, jossa Saksan joukkue juoksi ajan 40,3 s. Tukholman EM-kilpailuissa 1958 hän voitti viestijuoksussa kultaa Saksan päätyessä loppuaikaan 40,2 s. EM-kisojen jälkeen Saksan viestijoukkue, Fütterer yhtenä juoksijana, sivusi maailmanennätystä 39,5 s Kölnin pitkällä radalla yhden kaarteen juoksuna. ==Lähteet== * * ===Viitteet=== ==Aiheesta muualla== Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1931 syntyneet Luokka:Vuonna 2019 kuolleet
Masvingon maakunta

Masvingo on yksi Zimbabwen kahdeksasta provinssista. Se sijaitsee maan kaakkoisosassa, Mosambikin vastaisella rajalla. Vuonna 2002 provinssissa oli noin 1,3 miljoonaa asukasta. Sen pääkaupunki on Masvingo, aikaisemmalta nimeltään Fort Victoria. == Lähteet == Luokka:Zimbabwen provinssit
Matabeleland North

Matabeleland North on yksi Zimbabwen kahdeksasta provinssista. Se sijaitsee maan länsiosassa, Botswanan vastaisella rajalla. Vuonna 2012 provinssissa oli 749 017 asukasta.Citypopulation.de Sen pääkaupunki on Lupane. Maan toiseksi suurin kaupunki Bulawayo sijaitsee provinssin etelärajalla, mutta se on muodostanut oman hallintoalueensa vuodesta 1997 alkaen. Provinssin suurimpia nähtävyyksiä ovat Victorian putoukset ja norsuistaan tunnettu Hwangen kansallispuistoGo2Africa African Safari Travel. == Lähteet == Luokka:Zimbabwen provinssit
Matabeleland South

Matabeleland South on yksi Zimbabwen kahdeksasta provinssista. Se sijaitsee maan lounaisosassa, Botswanan vastaisella rajalla. Vuonna 2012 provinssissa oli 683 893 asukasta.Citypopulation.de Sen pääkaupunki on Gwanda. Maan toiseksi suurin kaupunki Bulawayo on provinssin pohjoisrajalla, mutta se on muodostanut oman hallintoalueensa vuodesta 1997 alkaen. == Lähteet == Luokka:Zimbabwen provinssit
Midlands (Zimbabwe)

Midlands on yksi Zimbabwen kahdeksasta provinssista. Se sijaitsee maan keskiosassa. Vuonna 2002 provinssissa oli noin 1,47 miljoonaa asukasta. Sen pääkaupunki on Gweru, joka on koko maan viidenneksi suurin kaupunki.Citypopulation.de Alueella oli aiemmin kultakaivoksia, mutta levottomuuksien takia niiden toiminta on tyrehtynyt.Mbendi Information services ==Lähteet == Luokka:Zimbabwen provinssit
Ruskotypäköt

Ruskotypäköt (Pseudotriccus) on tyrannien heimoon kuuluva lintusuku. Sukuun kuuluu 3 lajia. == Ruskotypäköihin (Pseudotriccus) kuuluvia lajeja == * Keltavatsatypäkkö (Pseudotriccus simplex) * Ruskopäätypäkkö (Pseudotriccus ruficeps) * Rusorintatypäkkö (Pseudotriccus pelzelni) ==Lähteet== == Aiheesta muualla == *ITIS: Pseudotriccus Luokka:Napsijat